Μεσογειακό Κύπελλο Ποδοσφαίρου

Το Μεσογειακό Κύπελλο υπήρξε μια διεθνής ποδοσφαιρική διοργάνωση, μεταξύ των εθνικών ομάδων των μεσογειακών χωρών, η οποία διεξαγόταν από το 1949 ως το 1958. Έγιναν συνολικά τρεις διοργανώσεις, με δυο διαφορετικές αλλά παραπλήσιες ονομασίες: "Κύπελλο Φιλίας Ανατολικής Μεσογείου" οι δύο πρώτες και "Μεσογειακό Κύπελλο" η τελευταία. Στη συνέχεια διακόπηκε καθώς το ποδοσφαιρικό τουρνουά των Μεσογειακών αγώνων επικάλυπτε τη διοργάνωση.

Συμμετοχές - Σύστημα διεξαγωγής

Στην πρώτη δοκιμαστική διοργάνωση μετείχαν τέσσερις χώρες της ανατολικής Μεσογείου: Ελλάδα, Τουρκία, Αίγυπτος και Ιταλία (η Β΄ ομάδα). Διεξήχθη εξ ολοκλήρου στην Αθήνα, στο γήπεδο Λεωφόρου Αλεξάνδρας, ως τουρνουά τριών αγωνιστικών από 12 ως 25 Μαΐου 1949. Νικήτρια αναδείχθηκε η Ιταλία.
Στη δεύτερη μετείχαν οι ίδιες τέσσερις χώρες και διεξήχθη ως πρωτάθλημα έξι αγωνιστικών με εντός-εκτός έδρας ματς από 17 Φεβρουαρίου 1950 ως 26 Απριλίου 1953. Το κύπελλο κατέκτησε πάλι η Ιταλία.
Η τρίτη διοργάνωση διευρύνθηκε με τη συμμετοχή των Β΄ ομάδων της Ισπανίας και Γαλλίας, γι' αυτό και μετονομάστηκε σε "Μεσογειακό Κύπελλο". Διεξήχθη ως πρωτάθλημα δέκα αγωνιστικών από 18 Οκτωβρίου 1953 ως 16 Οκτωβρίου 1958. Οι αγώνες μεταξύ Τουρκίας και Ελλάδας δεν διεξήχθησαν, λόγω των τεταμένων σχέσεων των δύο χωρών, έπειτα από τα Σεπτεμβριανά γεγονότα του 1955 που έγιναν εις βάρος των Ελλήνων στην Κωνσταντινούπολη. Νικήτρια αναδείχθηκε η Ισπανία.

Νικήτριες χώρες 
Διοργανώσεις Χρονιές Νικήτριες χώρες<center>Κύπελλο Φιλίας Ανατολικής Μεσογείου<center> 1949  Β΄<center>Κύπελλο Φιλίας Ανατολικής Μεσογείου<center>1950-1953 Β΄ <center> Μεσογειακό Κύπελλο<center>1953-1958 B΄ 
Oι διοργανώσεις

1949

 Χώρα Αγ.  Ν.  Ισ.  Ήτ.  Γκολ  Βαθ. 1.  Β΄   3  3  0  0  8-5  6  2.  3  2  0  1  7-6  4 3. 20px Αίγυπτος  3  1  0  2  6-6  2 4. 20px Ελλάδα  3  0  0  3  4-8 0

1950-1953

 Χώρα Αγ.  Ν.  Ισ.  Ήτ.  Γκολ  Βαθ. 1.  Β΄   6  3  2  1  10-4  8  2. 20px Ελλάδα  6  3  1  2  5-6  7 3. 20px Αίγυπτος  6  3  0  3  10-10  6 4.   6  1  2  3  4-9 4

1953-1958

 Χώρα Αγ.  Ν.  Ισ.  Ήτ.  Γκολ  Βαθ. 1.  Β΄   10  8  1  1  24-6  17  2.  B΄  10  4  4  2  14-8  12 3.  B΄ 10  3  3  4  12-9  9 4.  8*  2  3  3  7-7  7 5. 20px Ελλάδα  8*  1  4  3  6-17  6 6. 20px Αίγυπτος  10  1  3  6  5-21 5
*Δεν έγιναν τα δύο ματς Ελλάδας-Τουρκίας.

 Πηγές 

Αρχείο RSSSF.
Ανδρέας Μπόμης, "Γκολ 2000, Ένας αιώνας ποδόσφαιρο".
"Αθλητική Ηχώ", 12/5/1949 ως 26/5/1949.

Κατηγορία:Διοργανώσεις ποδοσφαίρου εθνικών ομάδων